Santa Cruz de Tenerife

Santa Cruz de Tenerife je grad u Španiji. Glavni je grad (zajedno sa Las Palmasom) autonomne zajednice Kanari. Grad se prostire na 150 kilometara kvadratnih i ima preko 200.000 stanovnika. Santa Kruz je ime dobio po krstu koji su Španci zaboli u tlo poslije osvajanja ostrva. Grad je neizbježna turistička atrakcija zbog prelijepih crkava, muzeja, sa prepoznatljivim Auditorijem (sa krovom u obliku jedra) i Španskim trgom, gdje se svake godine održava jedan od najčuvenijih svjetskih karnevala. Nedaleko od grada nalazi se plaža Teresita, poznata po žutom pijesku, koji je donesen iz Sahare, što je razlikuje od svih ostalih na ostrvu gdje su pijesak i šljunak u bojama od tamnosive do teget-crne. Položaj Grad je smješten na ostrvu Tenerife, koje je najveće od svih kanarskih ostrva. Ostrva se nalaze u Atlantskom okeanu, nedaleko od marokanske obale. Klima Santa Cruz ima suptropsku klimu sa suhim i toplim ljetima, te umjereno toplim zimama. Prosječna dnevna temperatura iznosi 24 °C, dok je noćna 17 °C. U januaru koji važi za najhladniji mjesec dnevna temperatura se kreće od 17–22 °C, dok noću iznosi 15 °C. Prosječna temperatura mora u januaru iznosi 19 °C. U augustu prosječna dnevna temperatura se kreće između 26–30 °C, a noću iznosi 20 °C. Prosječna temperatura mora u augustu je 23 °C. Sport CD Tenerife je fudbalski klub smješten u Santa Cruz de Tenerife. Osnovan je 1922. godine. Nastupa u drugoj španskoj ligi. Domaće utakmice igra na stadionu Heliodoro Rodríguez López, sa kapacitetom od 21.732 sjedećih mjesta. Veliku popularnost u gradu ima i odbojka. Odbojkaški klub CV Tenerife je najuspješniji sportski klub na ostrvu. Naročito ženski tim. Klub je osvajač evropskog kupa i učesnik je španske prve lige. Poznate ličnosti Juan de Abreu, slikar Francisco Borges Salas, kipar Carlos Armas, pjevač Alberto Vázquez-Figueroa, pisac Vitolo Añino, fudbaler Pedro Rodríguez Ledesma, fudbaler Adexe i Nau,pjevači Međunarodni odnosi Galerija Reference